TASCO วิ่งแรง 6.85% โบรกฯแนะเก็งกำไรเป้า 17 บ. คาดผลงานไตรมาส 4/61 สดใสรับไฮซีซั่น
TASCO วิ่งแรง 6.85% โบรกฯแนะเก็งกำไรเป้า 17 บ. คาดผลงานไตรมาส 4/61 สดใสรับไฮซีซั่น ล่าสุด ณ เวลา 10.52 น. อยู่ที่ 15.60 บาท บวก 1 บาท หรือ 6.85% สูงสุดที่ 15.70 บาท ต่ำสุดที่ 15.30 บาท ด้วยมูลค่าซื้อขาย 177.34 ล้านบาท
14 พ.ย. 2561

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 10.52 น. อยู่ที่ 15.60 บาท บวก 1 บาท หรือ 6.85% สูงสุดที่ 15.70 บาท ต่ำสุดที่ 15.30 บาท ด้วยมูลค่าซื้อขาย 177.34 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ ปรับเพิ่มคำแนะนำหุ้น TASCO เป็น “เก็งกำไร” จากเดิม “ถือ” เนื่องจากคาดการณ์ผลประกอบการไตรมาส 4/61 จะดีขึ้นมาก หลังจากที่บริษัทรายงานกำไรปกติฟื้นตัวเด่น 359 ล้านบาท (โต 194% เทียบจากปีก่อน และโต 13% จากปีก่อน) สูงกว่าคาด 41% จากราคายางมะตอยส่งผลให้ Margin ปรับขึ้นกว่า 11.5% เทียบกับ 9.0% เมื่อไตรมาสก่อน ในขณะที่ SG&amp;A ควบคุมได้ดี
พร้อมคาดผลประกอบการฟื้นตัวต่อเนื่อง สนับสนุนจาก 1) High season ในประเทศไทย 2) โรงกลั่นยางมะตอยที่มาเลเซีย มี Supply เข้ามากลั่นอย่างต่อเนื่องจากอดีตที่ไม่สม่ำเสมอ 3) คาดราคายางมะตอยปรับสูงขึ้น จากโรงกลั่น S-oil ที่ Upgrade โรงงานทำให้ Supply หายไปประมาณ 1ล้านตัน โดยปัจจุบันราคาปรับขึ้นมายืนบริเวณ 450 เหรียญ/ตัน +8.5%QoQ
โดยประเมินราคาเป้าหมายสิ้นปี 2562 เท่ากับ 17 บาท  บนฐาน Average Forward P/E + 1SD = 12.3 เท่า